**DĖL MOKESČIO UŽ VAIKŲ IŠLAIKYMĄ ROKIŠKIO RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO**

2022 m. gegužės 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 6

straipsnio 10 punktu, Lietuvos Respublikos švietimo įstatymo 70 straipsnio 11 dalimi, Rokiškio rajono savivaldybės taryba n u s p r e n d ž i a:

1. Patvirtinti Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašą (pridedama).

2. Nustatyti, kad šis sprendimas įsigalioja nuo 2022 m. liepos 1 d.

3. Pripažinti netekusiu galios:

3.1. Rokiškio rajono savivaldybės tarybos 2019 m. rugsėjo 27 d. sprendimą Nr. TS-195

„Dėl Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“;

3.2. Rokiškio rajono savivaldybės tarybos 2020 m. balandžio 24 d. sprendimą Nr. TS-102 „Dėl Rokiškio rajono savivaldybės tarybos 2019 m. rugsėjo 27 d. sprendimo Nr. TS-195 „Dėl mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“ dalinio pakeitimo“;

3.3. Rokiškio rajono savivaldybės tarybos 2020 m. rugsėjo 25 d. sprendimą Nr. TS-230 „Dėl Rokiškio rajono savivaldybės tarybos 2019 m. rugsėjo 27 d. sprendimo Nr. TS-195 „Dėl mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“ dalinio pakeitimo“;

3.4. Rokiškio rajono savivaldybės tarybos 2021 m. vasario 26 d. sprendimą Nr. TS-29 „Dėl Rokiškio rajono savivaldybės tarybos 2019 m. rugsėjo 27 d. sprendimo Nr. TS-195 „Dėl mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“ dalinio pakeitimo“.

4. Skelbti šį sprendimą Rokiškio rajono savivaldybės interneto svetainėje [www.rokiskis.lt](http://www.rokiskis.lt)

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) perduodant bet kuriuose šio teismo rūmuose, Lietuvos Respublikos administracinių bylų teisenos nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL MOKESČIO UŽ VAIKŲ IŠLAIKYMĄ ROKIŠKIO RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO”**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Sprendimo projekto tikslas ir uždaviniai – patvirtinti Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašą. Sudaryti sąlygas švietimo įstaigoms organizuoti vaikų maitinimą, nustatyti atlyginimo dydį už vaikų išlaikymą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 18 straipsnio 1 dalis nurodo, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. VSĮ 6 straipsnio 10 punktas nurodo, kad viena iš savivaldybės savarankiškų funkcijų – maitinimo paslaugų organizavimas, švietimo įstaigų išlaikymas. Lietuvos Respublikos švietimo įstatymo 70 straipsnio 11 dalyje nurodyta, kad atlyginimo dydį už vaikų išlaikymą nustato mokyklos savininko teises ir pareigas įgyvendinanti institucija.

**Sprendimo projekto esmė.** Nuo 2019 metų Lietuvos rinkoje labai pakilo kainos pieno produktams, vaisiams, daržovėms, mėsos, žuvies, duonos gaminiams. Naujose sutartyse su tiekėjais bus nurodytos jau didesnės kainos. Vienos dienos maitinimo normos mokestis nebeatitinka produktų kainų. Siūloma padidinti mokestį. Įstaigos vadovai kartu su maitinimo paslaugų organizatoriais šį klausimą aptarė savo įstaigose. Klausimas buvo aptartas švietimo įstaigų vadovų pasitarimo metu 2022-05-05.

Atsižvelgiant į švietimo įstaigų vadovų pateiktus pasiūlymus, siūloma padidinti vienos dienos (trys maitinimai) maitinimo normos mokestį.

|  |  |
| --- | --- |
| **Vaikams iki 3 metų** | **Vaikams nuo 3 metų** |
| Iki šiol dienai2,00(0,50; 1,00; 0,50) | **Siūloma**2,40(0,60; 1,20; 0,60) | Iki šiol dienai2,24 euro(0,56; 1,12; 0,56) | **Siūloma**2,72(0,68; 1,36; 0,68) |

**Laukiami rezultatai.** Priimtame teisės akte bus reglamentuotas mokesčių už vaikų maitinimą nustatymas, lengvatų tėvams taikymas, reikalingų dokumentų pateikimas, tėvų atsakomybė. Tėvai, auginantys ikimokyklinio amžiaus vaikus, galės susipažinti, koks yra taikomas rajone mokestis už vaikų maitinimą darželyje, kokios yra taikomos jų vaikams lengvatos, kokie ir iki kada reikalingi pateikti įstaigai dokumentai.

**Finansavimo šaltiniai ir lėšų poreikis**. Padidėjus dienos maitinimo normos mokesčiui, papildomai lėšų reikės padengti išlaidas vaikams, kuriems yra taikomos 50 proc. lengvatos ir kuriems yra taikomas nemokamas maitinimas.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Atliktas antikorupcinis teisės akto projekto vertinimas, parengta pažyma.

Švietimo ir sporto skyriaus vyriausioji specialistė Jolita Geidanienė